Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: megállapította, hogy az OKKH 1993. V. 18-án kelt határozatában foglalt döntés jogszerű, de a panaszos az Alkotmánybíróság 1/1995. (II. 8.) AB határozata szerint — nem közvetlenül harcoló alakulat kötelékében teljesített munkaszolgálatban töltött idő után is — jogosult a kárpótlásra. Az OKKH
Paragraph Index: 429

1997. évi XXIX. tv. az életüktől és szabadságuktól politikai okból jogtalanul megfosztottak kárpótlásáról szóló 1992. évi XXXII. törvény módosításáról. Az országgyűlési biztos általános helyettese az ajánlása teljesítését elfogadta. OBH 2255/1996. Az országgyűlési biztos 1996-ban hivatalból indított vizsgálattal tárta fel az egészségügyi és szociális szféra perifériáján működő pszichiátriai otthonokban élő betegek emberi és állampolgári jogainak érvényesülését. Az öt intézményben folytatott vizsgálat több alkotmányos visszásságot észlelt, melyek orvoslására az országgyűlési biztos számos ajánlást fogalmazott meg. Ezek fogadtatásáról és időarányos végrehajtásáról az előző évi beszámolóban már beszámolt. Az eltelt időben az ajánlások sorsa a következőképpen alakult. A beszámoló idején konszenzus jött létre a népjóléti miniszter és a pénzügyminiszter között az intézményi normatív finanszírozással kapcsolatos ajánlás tekintetében. A népjóléti miniszter már első válaszában az intézményi normatív finanszírozás megváltoztatását intézménytípusonkénti részletes költségelemzés alapján tartotta indokoltnak. A pénzügyminiszter csak 1997 februárjában tájékoztatta arról az országgyűlési biztost, hogy a PM az 1998. évi költségvetés előkészületi munkái során már 1997 első felében a Népjóléti Minisztériummal közösen megkezdi a költségvetési prioritások meghatározását szolgáló vizsgálatokat. Ennek keretében reprezentatív minta alapján az egyes intézménytípusok működésére vonatkozóan is költségelemzést kívánnak készíteni. A PM álláspontja szerint, a vizsgálat eredménye alapján lesz átgondolható az 1998. évi költségvetés tervezése során az a kérdés, hogy indokolt-e a bentlakásos és átmeneti elhelyezést nyújtó intézményi ellátás normatívájának differenciálása. Az országgyűlési biztos mind a népjóléti miniszter, mind a pénzügyminiszter említett válaszát elfogadta. Az 1998. évi költségvetés előkészítéséről egyik miniszter sem adott további tájékoztatást, azonban az 1998. évi költségvetéséről szóló 1997. évi CXLVI. tv. a helyi önkormányzatok normatív hozzájárulásai között külön jogcímként tartalmazza a pszichiátriai és szenvedélybetegek, valamint fogyatékosok bentlakásos intézményi ellátását 391 000 Ft/ellátott összeggel. Ez az előző évihez képest az érintett intézmények vonatkozásában közel 60%-os emelkedést jelent, míg a bentlakásos és átmeneti elhelyezést nyújtó intézményi ellátás normatívájának emelkedése 18%. A gondnoksággal és a gyámhatósági eljárásokkal kapcsolatos ajánlásra az igazságügy-miniszter közigazgatási államtitkára és a népjóléti miniszter válaszában úgy tájékoztatott, hogy az érintett jogszabályok revíziója és a témakör újraszabályozása részben már folyamatban van, például a gyermekek védelméről és a gyámügyi igazgatásról szóló törvénytervezethez kapcsolódóan. A gyermekek védelméről és a gyámügyi igazgatásról szóló 1997. évi XXXI. tv., mely felhatalmazta a kormányt, hogy rendeletben állapítsa meg — többek között — a gyámhatóság részletes feladat- és hatáskörét, valamint eljárása részletes szabályait, 1997. XI. 1-jén lépett hatályba. Az igazságügy-minisztert felhatalmazta, hogy a törvény rendelkezéseinek megfelelően gondoskodjon a Csjt. végrehajtási 1999/18/II. szám rendeleteinek módosításáról. 1997 év végén megalkották a gyámhatósági eljárást szabályozó végrehajtási rendeleteket. Az intézményfenntartók részletes feladatterveket dolgoztak ki a visszásságot okozó gyakorlat megszüntetésére: ezek végrehajtása folyamatosan történik, és a legtöbb helyen már teljesült is. A Heves Megyei Önkormányzat döntött a visontai otthon bezárásáról, 1997. VI. 29-én át is adták a pszichiátria és szenvedélybetegek füzesabonyi új otthonát. A visontai otthon korábbi vezetőjének fegyelmi felelősségét, az otthonban kialakult helyzetért, a fenntartó nem állapította meg, de az új intézmény vezetésére — pályázat alapján — más igazgatót neveztek ki. OBH 2612/1995. Az országgyűlési biztos 1996-ban folytatott vizsgálatot, és tett ajánlást, mert a debreceni önkormányzat jegyzője nem bírálta el a panaszos korlátozási kártalanítási kérelmét, és azzal sértette a jogbiztonsághoz fűződő alkotmányos jogát. A jegyző határidőben adott válaszában arról tájékoztatott, hogy hivatala vizsgálja a kérelmező személyi jogosultságát, s megkísérli az ingatlan felértékelését követően az egyezség megkötését a panaszossal. Az országgyűlési biztos a választ csak részben fogadta el, ezért ajánlását fenntartotta, de azt is megállapította, hogy a

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes